নবীগঞ্জ প্রতিনিধি ॥ নবীগঞ্জ পৌর এলাকার গন্ধ্যা গ্রামে নবীগঞ্জ পৌরসভার কাউন্সিলর মিজানুর রহমানের বাড়ির সীমানা প্রাচীরের লিন্টেনের সাথে ঝুলানো জ্যোৎস্না বেগমের লাশের ময়না তদন্ত শেষে গতকাল শুক্রবার বিকালে তার বাড়ি হবিগঞ্জ সদর উপজেলার উচাইল চারিনাও গ্রামে দাফন সম্পন্ন হয়েছে। তার বিদেহী আত্মার মাগফেরাত কামনা ও দায়ীদের কঠোর শাস্তি কামনা করে মিলাদ মাহফিল এবং বিশেষ মোনাজাত করা হয়েছে বলে জ্যোৎস্নার পরিবার জানিয়েছেন। এদিকে চাঞ্চল্যকর এ ঘটনার ৩ দিন অতিবাহিত হলেও পুলিশের জোরালো কোন ভূমিকা পরিলক্ষিত হয়নি। জ্যোস্নার পরিবার নবীগঞ্জের জাহিদা বেগম ও ঢাকাস্থ গাজীপুরের আনসার ট্রেনিং সেন্টারে কর্মরত কথিত মাহফুজের বিষয়ে যে তথ্য উপস্থাপন করেছে তাদের গ্রেফতারের ব্যাপারে পুলিশের তেমন তৎপরতা নেই। তবে জাহিদা বেগমের বাড়ি মান্দারকান্দির রানীগাওঁ গ্রামে পুলিশ অভিযান ...